section_heading: Životopis
paragraph_text: Bio je sin seljaka Angelaria i Marije, rođene Leone. Rodio se u Iserni 1215. godine, kao pretposljednje od dvanaestero djece. Nakon što je postao redovnik stupio je u samostan S. Maria di Faifoli. Poslije je odlučio živjeti kao pustinjak. 1238. godine je u Rimu zaređen za svećenika. Nastavio je živjeti kao pustinjak te je privukao k sebi velik broj učenika. Papa Urban IV. je bulom potvrdio njegovu redovničku ustanovu, celestince, uklopivši ih ipak u benediktinski red. Nakon smrti pape Nikole IV. 12 kardinala su za papu izabrali Celestina V. Konklava je trajala čak 27 mjeseci.